רחמים אריה אברהם ארייאש

הרב רחמים אריה אברהם הכהן ארייאש (אריאש) (? - כ"ג באלול התקצ"ט)<ref name=":2">נחם אילן, דרשות ל"שבת כלה": מסע ביבליוגרפי ראשוני, בתוך: מישן לחדש בספר העברי: ספר זיכרון ליהושע ברזילי, עמ' 231.</ref> היה רב, דיין, דרשן ופייטן באזמיר. מחבר ספר שפתי רננות.

== תולדותיו ==
מגדולי תלמידיו של הרב יצחק גאטינייו, מחבר ספר בית ישחק: וכן מפי רבי רבי ברוך קאלומיטי, מחבר ספר אבק דרכים<ref>שאלוניקי תקע"ד</ref>. דרש בק"ק אורחים ובק"ק מחזיקי תורה, היה אחד מגדולי החזנים והפייטנים באזמיר, ושימש כשליח ציבור בשבתות חגים ומועדים, ובעיקר היה ידוע בחזנות המיוחדת שלו לשמחת בית השואבה<ref>מתוך הספד אחיו: </ref>. הגאון מרן החבי"ף מעיד עליו:

בן דודו של החבי״ף, רבי ישראל משה חזן בספר כרך של רומי (דף ב עמוד א), תוך דיון הלכתי על שילוב מנגינות גויים בתפילה, מעיד עדות יוצאת דופן על רבי אברהם:
היה חבר בבית דינו של רבי רפאל יוסף חזן, מחבר שו"ת חקרי לב, וכן בבית דין לגיטין בראשותו של הרב שלמה חכים<ref>שפתי רננות, דף ע"א עמוד ב'</ref>. ידוע בענוותנותו הגדולה, עמה היה מקבל את כל האדם בסבר פנים יפות<ref>ברך את אברהם, סדר אחרי מות</ref>. רוב חיבוריו של הרב, אותם כתב במשך שנים רחמים נשרפו בשרפה הגדולה באזמיר בי"א באב התר"א<ref>הסכמת החבי"ף לספר שפתי רננות</ref>, ורק מפני שאחד מן התלמידים לקח עמו חלק מכתביו של הרב, באותו היום, הם ניצלו מהשריפה<ref>שפתי רננות, דף עא עמוד א</ref>. מתלמידיו הרב דניאל הכהן נהר. אחי רחמים אריה אברהם היה הרב נסים משה, שהגיה את ספר שפתי רננות ובן אחותו היה הגביר יצחק הכהן מירקאדו.

נפטר בכ"ג באלול התקצ"ט (1839). ספד לו הרב חיים פאלאג'י<ref>נדפס בשפתי רננות, דרוש י' להספד</ref>.

== צאצאיו ==
* בנו, הרב חיים יוסף הכהן ארייאש, מחבר קונטרס קול רנה (נספח לספר אביו "שפתי רננות"), שהיה חזן כאביו ונפטר בקיצור ימים. בנו של הרב חיים יוסף, ר' חיים עמנואל הכהן, נפטר בעודו בן 22 כש.<ref name=":0">שפתי רננות, דרוש ב' להספד</ref> לרבי חיים עמנואל היו שלושה ילדים: בתו ריינה, ובניו דוד ועמנואל חיים הנקרא על שם אביו. 
*בתו, קאדן חנולה, נישאה לרבי דניאל הכהן נהר, בנם היה רבי משה הכהן נהר.

== חיבוריו ==
שער ספר 'שפתי רננות', ובו הקדמה מאת אחי המחבר, נסים משה הכהן ארייאש.
* שפתי רננות (אזמיר תרכ"ג) - דרושים: שניים לשבת כלה שלפני חג השבועות, שלושה לנישואין, הספדים, וביניהם הספד לרבו, הרב יצחק גאטינייו <ref>דרוש א' להספד</ref>, לרבי רפאל אשכנזי בתוך שבעת ימי אבלו<ref>דרוש ז' להספד</ref> לרבי יצחק אלגראנאטי ו"לבחורי חמד שנפטרו במגפה" בשנת ה'תקע"ד<ref>דרוש ג' להספד</ref>, לרבי שלמה חכים<ref>דרוש ח' להספד</ref>, לחמותו<ref>דרוש ט' להספד</ref>, הספד מבן המחבר על בנו<ref name=":0" /> והספדים על המחבר מאת אחיו ומהחבי"ף, ליקוטים על אבן העזר וחשן משפט ותשובות, וכן קונטרס שמות גיטין. בסוף הספר הדפיס אחי הכותב ארבעה פיוטים מהמחבר<ref>דף ע"ח עמוד א</ref>. עם החיבור נדפסו גם דרושים וליקוטים מבן המחבר, הרב חיים יוסף, ונקראו בשם קונטרס קול רנה, ובו דרושים לנישואים, ולהספד אביו. לספר הסכמה מהרב חיים פאלאג'י, והקדמה מאחי המחבר.<ref name=":2" />
* שירים שחיבר, המצויים בכת"י באוסף דב הכהן במכון יד בן צבי.
* ראשית בכורי (כת"י) - שיטה על מסכת בכורות, המתוארת בכתביו של החבי"ף כ"שיטה מפוארה כ"י למכילתין להרב שפתי רננות ז"ל הנקראת ראשית בכורי ובע"ה שיבוא בקרוב לבית הדפוס"<ref>עיני כל חי, בכורות דף מ"ד עמוד ב</ref> ובספריו של הרב אברהם פאלאג'י<ref>אברהם את עיניו, בכורות ל"ח ע"ב</ref>.
* חיבור על הלכות שמחות למהר"ם מרוטנבורג<ref name=":1">כך מעיד החבי"ף בהסכמתו לספר שפתי רננות</ref>.
* חיבור על הלכות טומאת כהנים בטור<ref name=":1" />.

== הערות שוליים ==

קטגוריה:פייטנים
קטגוריה:איזמיר: רבנים
קטגוריה:דיינים
קטגוריה:רבנים טורקים
קטגוריה:האימפריה העות'מאנית: רבנים
קטגוריה:מחברי ספרי דרוש
קטגוריה:חזנים טורקים
קטגוריה:פרשני התלמוד
קטגוריה:נפטרים ב-1839